Minstens 5 sterf in skietery by kerk  Van die verdagtes wat reeds in hegtenis geneem is. Foto: SAPD Die polisie is op die toneel by die International Pentecostal Holiness Church in Zuurbekom aan die Wes-Rand waar ŉ skietery reeds tot die dood van minstens vyf mense gelei het en ŉ gyselaarsdrama nou glo ontvou het. Volgens die polisie is beamptes vroegoggend van ŉ gyselaarsdrama en skietery by die kerk in kennis gestel. “Die toneel is steeds aktief en gyselaar-onderhandelaars van die polisie is op die toneel besig,” het die polisie gesê. ŉ Totaal van 30 verdagtes is reeds in hegtenis geneem en daar is op meer as 25 vuurwapens beslag gelê. Daar was in November 2018 ook ŉ skietvoorval by die kerk waarin minstens drie mense beseer is. Daar heers glo onmin oor die kerk se leierskap en geld. Meer inligting volg.